CONVOCATÒRIA PER A LA PROVISIÓ DE LA CÀTEDRA EMPRESA FAMILIAR PER ALS TRES CURSOS ACADÈMICS COMPRESOS ENTRE 2009/10 i 2011/12 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1209)
  + [Valencià](/va/acuerdo/1209)






Selector de idioma

Leer

* [Español](/es/acuerdo/1209)
* [Valencià](/va/acuerdo/1209)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A LA PROVISIÓ DE LA CÀTEDRA EMPRESA FAMILIAR PER ALS TRES CURSOS ACADÈMICS COMPRESOS ENTRE 2009/10 i 2011/12[Butlletí Oficial Universitat d'Alacant](/ca/Publicacion)
======================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A LA PROVISIÓ DE LA CÀTEDRA EMPRESA FAMILIAR PER ALS TRES CURSOS ACADÈMICS COMPRESOS ENTRE 2009/10 i 2011/12

Data d'aprovació
:   01/09/2009

Data de publicació
:   01/09/2009

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1209.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1209)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1209)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A LA PROVISIÓ DE LA CÀTEDRA EMPRESA FAMILIAR PER ALS TRES CURSOS ACADÈMICS COMPRESOS ENTRE 2009/10 i 2011/12&url=https://www.boua.ua.es/va/acuerdo/1209)

**Títol:** CONVOCATÒRIA PER A LA PROVISIÓ DE LA CÀTEDRA EMPRESA FAMILIAR PER ALS TRES CURSOS ACADÈMICS COMPRESOS ENTRE 2009/10 i 2011/12

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dimarts, 1 de setembre de 2009

CONVOCATÒRIA PER A LA PROVISIÓ DELA CÀTEDRA EMPRESA FAMILIAR PER ALS TRES CURSOS ACADÈMICS COMPRESOS ENTRE 2009/10 i 2011/12  
    
 La Càtedra d’Empresa Familiar té per objecte l’anàlisi, la investigació i la docència de la realitat, problemàtica i perspectives de l’empresa familiar des de tots els punts de vista que s’estimen rellevants, s’ocupa de desenvolupar el programa formatiu i les tasques d’investigació que contribuïsquen a millorar la formació dels alumnes en aquesta matèria. En concret, la Càtedra pretén ser la plataforma adequada per a promoure la col·laboració entre aquestes institucions en els aspectes següents:  
    
-        Intercanvi d’informació i coneixements en l’àmbit propi de les seues activitats.  
-         Desenvolupament conjunt d’activitats d’estudi i investigació de projectes específics mitjançant acords puntuals.  
-         Desenvolupament de programes d’activitats conjuntes de formació.  
-        Organització de fòrums de trobada entre acadèmics, empresaris i estudiants que permeten l’intercanvi de coneixement, experiències i inquietuds.  
    
 Segons les atribucions que li confereix la clàusula tercera d’aquest conveni, aquesta Comissió de Provisió, reunida a Alacant el 22 de juliol de 2009, aprova:  
    
 CONDICIONS DEL PROGRAMA  
    
 El director de la Càtedra d’Empresa Familiar assumirà sota la seua direcció l’execució del programa d’activitats, que inclourà, com a mínim la docència en l’entorn de les titulacions més properes a les temàtiques de l’empresa familiar, com també el desenvolupament de seminaris i la realització de projectes d’investigació.  
    
 El director haurà de tramitar -segons la normativa de la Universitat d’Alacant- el reconeixement acadèmic de les activitats docents (cursos, seminaris, etc.) vinculades a la Càtedra, per a possiblilitar la consecució, per part dels alumnes que les facen, d’un mínim de 6 crèdits de lliure elecció. Així mateix, i d’acord amb les normes vigents, haurà d’impulsar el reconeixement acadèmic oficial dels ensenyaments que la Càtedra impartisca, relacionats amb la temàtica de l’empresa familiar en els estudis (de primer, segon o tercer cicle) de la Universitat d’Alacant.  
    
 La Càtedra estarà dotada econòmicament amb la quantitat de trenta-sis mil euros (36.000 €) per cada curs acadèmic. Aquesta quantitat cobrirà totes les despeses originades per la Càtedra i podrà ser aplicada en qualsevol dels capítols habituals en projectes d’investigació (material fungible, material inventariable, personal, viatges i dietes).  
    
 En tots els actes, publicacions i activitats de qualsevol tipus que duga a terme la Càtedra figuraran els respectius logotips de l’Associació de l’Empresa Familiar d’Alacant, de l’Institut de l’Empresa Familiar, de la Xarxa de Càtedres i dels patrocinadors, amb similars característiques de grandària i representativitat que els de la Càtedra i la Universitat d’Alacant.  
    
 L’Associació de l’Empresa Familiar d’Alacant i l’Institut de l’Empresa Familiar posaran a la disposició del titular de la Càtedra el seu fons documental i en permetran l’assistència o participació en les activitats acadèmiques que facen; de la mateixa manera, coordinaran la comunicació d’aquesta Càtedra amb càtedres similars amb les quals tenen convenis de col·laboració, a través de reunions semestrals que fomenten l’intercanvi d’experiències.  
    
 Abans de la finalització de cada curs acadèmic, el director de la Càtedra haurà de presentar davant la Comissió Mixta del conveni un informe sobre el desenvolupament de les activitats fetes i la programació dels curs següent.  
    
 El càrrec de director de la Càtedra serà anual, i es prorrogarà automàticament per altres dos cursos acadèmics més, tret que la Comissió Mixta prevista en el conveni considere, tenint en compte l’informe anual del director de la Càtedra, que no se’n compleixen adequadament els objectius. En aquest cas, es farà una nova convocatòria pública per a la provisió de la Càtedra pel curs acadèmic pendent.  
    
 La Càtedra es regirà per aquesta convocatòria, les disposicions del conveni de creació d’aquesta, i també per la normativa de la Universitat d’Alacant i totes les normes generals aplicables.  
    
 La Càtedra estarà formalment adscrita a la Facultat de Ciències Econòmiques i Empresarials.  
    
 REQUISITS  
    
 Ser professor funcionari doctor a temps complet de la Universitat d’Alacant, en alguna àrea afí a la Càtedra.  
    
 SOL·LICITUDS  
    
 Les sol·licituds hauran d’estar signades pel candidat, i també pels altres professors que pretenguen integrar-se en la Càtedra, i dur el vistiplau del director del Departament a què pertany el candidat, i estaran acompanyades dels documents següents:  
    
-        Currículum del candidat a director de la Càtedra, i també de tot el professorat de la Universitat d’Alacant que s’integre -si escau- en les activitats o projectes d’investigació programats.  
-        Resum (en 5 línies) del currículum del candidat a director de la Càtedra.  
-        Projecte d’activitats a dur a terme durant els tres cursos acadèmics, que inclouran en tot cas l’organització de cursos, seminaris i altres iniciatives docents en l’àrea objecte d’aquesta.  
-        Projecte d’investigació relacionat amb l’àmbit d’estudi de la Càtedra.  
-         Memòria econòmica detallada.  
    
 Les sol·licitdus hauran de presentar-se en el Registre de la Universitat d’Alacant, dirigides al Vicerectorat de Relacions Institucionals de la Universitat d’Alacant, abans del dia 30 de setembre de 2009.  
    
 RESOLUCIÓ  
    
 Les sol·licituds seran avaluades per la Comissió de Provisió, atenent a l’adequació de les propostes als objectius perseguits, com també als mèrits dels candidats especialment els relacionats amb la docència i investigació en la matèria i amb el món empresarial. La Comissió podrà considerar l’oportunitat de convocar els candidats per a la realització d’una entrevista. La resolució, que propose la provisió de la Càtedra, es comunicarà als interessats i es farà pública en la web del Vicerectorat de Relacions Institucionals i en la de la Facultat de Ciències Econòmiques i Empresarials.  
    
 A partir de la publicació de la resolució de provisió de la Càtedra, el candidat que resulte triat disposarà d’un termini de 10 dies per a acceptar la Direcció de la Càtedra, mitjançant escrit dirigit al rector de la Universitat d’Alacant.  
    
    
    
Alacant, 1 de setembre de 2009  
   
  
 Ignacio Jiménez Raneda  
 President de la Comissió de Provisió de la Càtedra Empresa Familiar





[Carretera Sant Vicent del Raspeig s/n  
03396 Sant Vicent del Raspeig - Alacant  
 Tel. 45 922 9355 - Fax 11 071 9911](https://www.google.es/maps/@22.417186,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12898&trk=tyah&trkInfo=tarId%6N2794882935867%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)